Document ID: /fineweb-2-swissfilter-quality_10-filterrobots/filtered/01307.jsonl.gz/2013

Kënga “I’m Alive” nuk arriti të marrë pikët e mjaftueshme për të fituar eurovizionin e këtij viti. Edhe pse një paraqitje shumë e mirë e këngëtares Elhaida Dani, e cila me përformancën e saj ndezi skenën e këtij eventi ajo mbeti e 16 –ta në renditje.
Festivalin e këngës Eurovizion e fitoi pjesëmarrësi i Suedisë ndërsa e dyta u rendit këngëtarja e Rusisë.
Ndërsa pas saj në pesëshen e parë hynë edhe Italia, Australia dhe Belgjika
Shqipëria arriti të marrë gjithsej 34 pikë dhe ato i mori nga Mali i Zi, Greqia dhe Maqedonia.
Ajo nuk mori vota nga Zvicra, Gjermania, Italia e Britania e Madhe, ku ka numër të madh të shqiptarëve.
Kënga përfaqësuese e Shqipërisë mbante numrin rendor 26, i parafundit në radhën e konkurrentëve të kësaj finaleje të madhe për edicionin e 60 të “Eurovision”, e që shërbeu gjithashtu edhe si kodi identifikues në të cilin ajo mund të votohej nga të gjithë shqiptarët anembanë botës.
Me performancën e saj ajo ndezi skenën e Eurovizionit, dhe sondazhe të shumta i paraprinë fitores së saj, por votat e publikut nuk e dërguan atë në fitore.